เวลาช่วงเช้าตอนตื่นนอนมักมีอาการคลื่นไส้จะอ้วกทรมานมาก แต่ไม่ทุกวัน แล้วเวลาจามทุกครั้ง จะมีอาการปวดท้ายทอยมาก ปวดจนชาไปทั้งหัว แต่เป็นแค่สักพักเดียวอาการก็จะหายไปเอง อาการพวกนี้เกิดจากอะไรได้บ้างครับ
สวัสดีค่ะ อาการปวดหัวท้ายทอย คลื่นไส้ อาเจียนดังกล่าวมานั้น อาจจะเกิดจาก ปวดหัวจากกล้ามเนื้อรอบๆศีรษะตึงตัวจากการใช้งาน แต่มักไม่ค่อยมีอาการคลื่นไส้ร่วมด้วยมากนัก สาเหตุอื่นๆเช่น ปวดไมเกรน มักจะปวดมากข้างเดียว เป็นปวดแบบจี๊ดๆเหมือนมีของแหลมทิ่ม ร่วมกับทำให้คลื่นไส้ อาเจียน ตาพร่าได้ แต่มักพบในเพศหญิง สาเหตุอื่นๆเช่น ปวดจากสาเหตุในสมองเช่นมีเนื้องอกหรือเลือดออกในสมอง โดยอาจปวดมากขึ้นเรื่อยๆ ปวดจนไม่สามารถทำอะไรได้ หรือมีประวัติอุบัติเหตุที่ศีรษะนำมาก่อนหน้านี้ ปวดจากเยื่อหุ้มสมองอักเสบ อาจมีไข้สูง คอแข็ง หรือปวดจากการมีไซนัสอักเสบ ฟันผุ แต่ก็มักไม่ทำให้คลื่นไส้มากนักเบื้องต้นรับประทานยาแก้ปวดเพื่อบรรเทาอาการได้ กินยาแก้คลื่นไส้ก่อนมื้ออาหารเพื่อช่วยให้รับประทานอาหารได้ใกล้เคียงปกติ พักผ่อนให้เพียงพอ 8-10 ชั่วโมงต่อวัน หลีกเลี่ยงกิจกรรมที่ต้องออกแรงหนักๆ หรือเพ่งสายตา หรือเกร็งบริเวณลำคอและศีรษะควรไปพบแพทย์หากปวดมากจนทำงานไม่ได้ตามปกติ คลื่นไส้และอาเจียนเยอะร่วมด้วย หรือมีไข้ หรือมีกล้ามเนื้ออ่อนแรง